อดุลย์ บุญธรรมเจริญ

พลโท อดุลย์ บุญธรรมเจริญ  (เกิด 2 มิถุนายน พ.ศ. 2507)  เป็นทหารและนักการเมืองชาวไทย ปัจจุบันดำรงตำแหน่งเป็นรัฐมนตรีช่วยว่าการกระทรวงกลาโหม ในรัฐบาลอนุทิน ชาญวีรกูล ผู้อำนวยการศูนย์ประสานงานรับ-ส่งต่อความช่วยเหลือผู้ประสบอุทกภัย'อนุทิน' แบ่งงานรัฐมนตรีคุมเยียวยาน้ำท่วมใต้รายจังหวัดรัฐบาลจัดตั้ง “ศูนย์ประสานงานรับ–ส่งต่อความช่วยเหลือผู้ประสบอุทกภัย” รมช.กห. ทำหน้าที่ผู้อำนวยการศูนย์ฯ บูรณาการทุกภาคส่วนช่วยเหลือภาคใต้ เป็นอุปนายกสภาองค์การสงเคราะห์ทหารผ่านศึก และอดีตแม่ทัพภาคที่ 2

 ประวัติ 
พล.ท.อดุลย์ เกิดเมื่อวันที่ 2 มิถุนายน พ.ศ. 2507 ณ ตำบลหลุบ อำเภอเมืองกาฬสินธุ์ จังหวัดกาฬสินธุ์ สำเร็จการศึกษาจากโรงเรียนเตรียมทหาร รุ่นที่ 26 และโรงเรียนนายร้อยพระจุลจอมเกล้า รุ่นที่ 37 ต่อมาเข้าศึกษาในหลักสูตรวิทยาลัยป้องกันราชอาณาจักร (วปอ.) รุ่นที่ 61 รุ่นเดียวกับอนุทิน ชาญวีรกูล นายกรัฐมนตรี และสำเร็จการศึกษาหลักสูตร MPPM รุ่นที่ 9 จากคณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)

 การทำงาน 
พล.ท.อดุลย์ เริ่มเข้ารับราชการในกองทัพบกไทยที่หน่วยทหารภาคตะวันออกเฉียงเหนือ และมีบทบาทในการดูแลพื้นที่ชายแดนไทย–กัมพูชา รวมถึงภาคอีสานใต้ ก่อนจะได้รับการแต่งตั้งเป็นแม่ทัพภาคที่ 2 ในปี พ.ศ. 2566

หลังเกษียณจากตำแหน่งแม่ทัพภาคที่ 2 ในปี พ.ศ. 2567 มีรายงานข่าวว่าชื่อของ พล.ท.อดุลย์ ปรากฏในบัญชีรายชื่อคณะรัฐมนตรีอนุทิน ในตำแหน่งรัฐมนตรีช่วยว่าการกระทรวงกลาโหม เพื่อร่วมดูแลวิกฤตการณ์ชายแดนไทย–กัมพูชา พ.ศ. 2568 ร่วมกับ พล.อ.ณัฐพล นาคพาณิชย์ รัฐมนตรีว่าการกระทรวงกลาโหม ที่ดูแลวิกฤตการณ์ดังกล่าวมาตั้งแต่รัฐบาลชุดก่อนหน้า ก่อนที่พระบาทสมเด็จพระวชิรเกล้าเจ้าอยู่หัวจะมีพระบรมราชโองการโปรดเกล้าฯ แต่งตั้ง พล.ท.อดุลย์ เป็นรัฐมนตรีช่วยว่าการกระทรวงกลาโหม อย่างเป็นทางการเมื่อวันที่ 19 กันยายน พ.ศ. 2568

ในวันที่ 26 พฤศจิกายน พ.ศ. 2568 อนุทิน ชาญวีรกูล นายกรัฐมนตรี แต่งตั้งให้ พล.ท.อดุลย์ ป็นผู้อำนวยการศูนย์ประสานงานรับ-ส่งต่อความช่วยเหลือผู้ประสบอุทกภัยในภาคใต้ของประเทศไทย ที่ทำการศูนย์อยู่ที่ พิพิธภัณฑ์กองทัพอากาศและการบินแห่งชาติ'อนุทิน' แบ่งงานรัฐมนตรีคุมเยียวยาน้ำท่วมใต้รายจังหวัด

 เกียรติยศ 
 รางวัล 
พล.ท.อดุลย์ เคยได้รับรางวัลเกียรติยศจักรดาว ศิษย์เก่าดีเด่นโรงเรียนเตรียมทหาร

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓๕, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๙๔, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๑๐ ตอนที่ ๕๓ ง ฉบับพิเศษ หน้า ๓, ๒๘ เมษายน ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๑๐ ตอนที่ ๑๕๘ ง ฉบับพิเศษ หน้า ๑๗, ๑๑ ตุลาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๙ ตอนที่ ๒ ข หน้า ๒๙, ๒๒ กุมภาพันธ์ ๒๕๔๕

 อ้างอิง 

หมวดหมู่:ทหารบกชาวไทย
หมวดหมู่:แม่ทัพภาคที่ 2
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากอำเภอเมืองกาฬสินธุ์
หมวดหมู่:บุคคลจากสถาบันบัณฑิตพัฒนบริหารศาสตร์